Document ID: 32006D0206

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Μαρτίου 2006
για την τροποποίηση του προσαρτήματος A στο παράρτημα X της πράξης προσχώρησης του 2003 όσον αφορά ορισμένες εγκαταστάσεις του τομέα του κρέατος στην Ουγγαρία
[κοινοποιηθείσα υπό τον αριθμό Ε(2006) 606]
(Κείμενο που παρουσιάζει ενδιαφέρον για τον ΕΟΧ)
(2006/206/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το παράρτημα X κεφάλαιο 5 τμήμα Β στοιχείο δ),
Εκτιμώντας τα ακόλουθα:
(1)
Στην Ουγγαρία έχει χορηγηθεί μεταβατική περίοδος για ορισμένες εγκαταστάσεις που αναφέρονται στο προσάρτημα Α του παραρτήματος Χ της πράξης προσχώρησης.
(2)
Το προσάρτημα Α του παραρτήματος X της πράξης προσχώρησης του 2003 τροποποιήθηκε από την Επιτροπή με τις αποφάσεις της Επιτροπής 2004/462/ΕΚ (1), 2004/472/ΕΚ (2) και 2005/665/ΕΚ (3).
(3)
Δύο εγκαταστάσεις παραγωγής κρέατος παραιτήθηκαν από τη διαδικασία αναβάθμισής τους και υπέβαλαν αίτηση ανακατάταξής τους από εγκαταστάσεις υψηλής δυναμικότητας σε εγκαταστάσεις χαμηλής δυναμικότητας. Σύμφωνα με επίσημη δήλωση της αρμόδιας υπηρεσίας της Ουγγαρίας, οι εγκαταστάσεις αυτές συμμορφώνονται πλήρως με τις κοινοτικές απαιτήσεις σχετικά με τις εγκαταστάσεις χαμηλής δυναμικότητας. Οι εγκαταστάσεις αυτές πρέπει επομένως να διαγραφούν από τον κατάλογο των εγκαταστάσεων που υπόκεινται σε μεταβατικές ρυθμίσεις.
(4)
Επομένως το προσάρτημα Α του παραρτήματος V της πράξης προσχώρησης του 2003 πρέπει να τροποποιηθεί αναλόγως.
(5)
Η μόνιμη επιτροπή για την τροφική αλυσίδα και την υγεία των ζώων έχει ενημερωθεί για τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι εγκαταστάσεις που αναφέρονται στο παράρτημα της παρούσας απόφασης διαγράφονται από το προσάρτημα Α του παραρτήματος X της πράξης προσχώρησης του 2003.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 3 Μαρτίου 2006.

Labels: 0
18
15
17